钦定古今图书集成/明伦汇编/官常典/第564卷 > 萧乌野
## 钦定古今图书集成/明伦汇编/官常典/第564卷 > 萧乌野

按《辽史》本传：“乌野，字草隐，其先出兴圣宫分，观察使
塔里直之孙也。性孝悌，尚礼法，雅为乡党所称。重熙
中，补护卫。兴宗见其勤恪，迁护卫太保。佐耶律仁先
平重元乱，以功加团练使。时敌烈部数为邻部侵扰，
民多困弊，命乌野为敌烈部节度使，恤困穷，省徭役，
不数月，部人以安。寻以母老，归养于家。母亡，尤极哀”
毁。服阕，历官“兴圣”、延庆二宫使。卒。